b'\n_START_ARTICLE_\nOlena Jurkovska\n_START_SECTION_\nIdrettskarriere\n_START_PARAGRAPH_\nJurkovska deltok ved sitt f\xc3\xb8rste Paralympics da hun deltok ved Paralympiske vinterleker 2002 i Salt Lake City i USA. Her fikk hun tre bronsemedaljer i langrenn; hun kom p\xc3\xa5 3.-plass p\xc3\xa5 b\xc3\xa5de 2,5 km, 5 km og 10 km. I skiskyting kom hun p\xc3\xa5 2.-plass p\xc3\xa5 7,5 km, kun sl\xc3\xa5tt av norske Ragnhild Myklebust. \xc3\x85ret etter deltok hun ved VM i skiskyting og langrenn for funksjonshemmede 2003, der hun vant 7,5 km og 10 km skiskyting. I langrenn fikk hun s\xc3\xb8lvmedalje p\xc3\xa5 2,5 km, 5 km og 10 km. _NEWLINE_Ved Paralympiske sommerleker 2004 i Athen deltok hun p\xc3\xa5 Ukrainas lag som kom p\xc3\xa5 5.-plass i sittevolleyball. 6 lag deltok i denne turneringen, og de slo til slutt Finland 3-1 i plasseringskampen om femteplassen. _NEWLINE_Hun vant fire nye VM-medaljer ved VM i skiskyting og langrenn for funksjonshemmede 2005 i Fort Kent i USA. I langrenn kom hun p\xc3\xa5 2.-plass p\xc3\xa5 5 km, og deltok p\xc3\xa5 Ukrainas stafettlag som fikk s\xc3\xb8lv p\xc3\xa5 3 x 2,5 km stafett. Hun kom p\xc3\xa5 4.-plass p\xc3\xa5 2,5 km og 10 km i langrenn. I skiskyting kom hun p\xc3\xa5 2.-plass p\xc3\xa5 10 km og 3.-plass p\xc3\xa5 7,5 km. I 2006 deltok hun i b\xc3\xa5de langenn og skiskyting ved Paralympiske vinterleker 2006 i Torino i Italia. Der vant hun 2,5 km og 5 km langrenn, samt at hun kom p\xc3\xa5 2.-plass p\xc3\xa5 10 km og 3.-plass p\xc3\xa5 3 x 2,5 km stafett. I tillegg vant hun b\xc3\xa5de 7,5 km og 10 km i skiskyting. _NEWLINE_Hun deltok igjen ved VM i skiskyting og langrenn for funksjonshemmede 2009. Der vant hun langrennssprinten i klassen LW10-12, og fikk s\xc3\xb8lv p\xc3\xa5 5 og 10 km individuelt, i tillegg til at Ukraina fikk s\xc3\xb8lv p\xc3\xa5 3 x 2,5 km stafett. Hun vant ogs\xc3\xa5 10 km og 3 km jaktstart i skiskyting, slik at hun endte opp med tre gull- og tre s\xc3\xb8lvmedaljer ved dette verdensmesterskapet. Ved Paralympiske vinterleker 2010 i Vancouver i Canada kom hun p\xc3\xa5 2.-plass p\xc3\xa5 langrennssprinten. Hun fikk bronse p\xc3\xa5 10 km, og deltok ogs\xc3\xa5 p\xc3\xa5 det ukrainske stafettlaget som fikk s\xc3\xb8lv p\xc3\xa5 3 x 2,5 km stafett. P\xc3\xa5 5 km kom hun p\xc3\xa5 4.-plass. Hun deltok ogs\xc3\xa5 i skiskyting, der hun kom p\xc3\xa5 2.-plass p\xc3\xa5 10 km, og vant 2,4 km jaktstart. _NEWLINE_Hun ble igjen verdensmester i skiskyting i 2011, da hun vant 7,5 km ved VM i skiskyting og langrenn for funksjonshemmede 2011 i Khanty-Mansiysk i Russland. Hun fikk ogs\xc3\xa5 s\xc3\xb8lv p\xc3\xa5 10 km og 2,4 km jaktstart. I langrenn fikk hun \xc3\xa9n medalje; Ukraina kom p\xc3\xa5 2.-plass p\xc3\xa5 3 x 2,5 km stafett. Hun kom for \xc3\xb8vrig p\xc3\xa5 6.-plass p\xc3\xa5 sprinten og 8.-plass p\xc3\xa5 6 km langrenn. _NEWLINE_Neste VM var VM i skiskyting og langrenn for funksjonshemmede 2013 i Sollefte\xc3\xa5. Der vant hun b\xc3\xa5de 6 km og 10 km skiskyting, og kom p\xc3\xa5 3.-plass p\xc3\xa5 12,5 km. I langrenn kom hun p\xc3\xa5 2.-plass p\xc3\xa5 sprinten, og endte p\xc3\xa5 9.-plass p\xc3\xa5 5 km. _NEWLINE_Hun representerte Ukraina igjen ved de paralympiske vinterlekene 2014 i Sotsji, der hun deltok p\xc3\xa5 Ukrainas lag som kom p\xc3\xa5 2.-plass p\xc3\xa5 4 x 2,5 km stafett i langrenn. Individuelt kom hun p\xc3\xa5 14.-plass p\xc3\xa5 5 km, og hun kom p\xc3\xa5 femteplass i sitt semifinaleheat i sprinten, og n\xc3\xa5dde med det ikke finalen. I skiskyting fikk hun bronse p\xc3\xa5 b\xc3\xa5de 6 km og 12,5 km, og hun kom p\xc3\xa5 4.-plass p\xc3\xa5 10 km.'